cyanic-selkie/wikianc huggingface dataset:
স্টিভ ও’কিফ
স্টিফেন নরম্যান জন ও’কিফ (Steve O'Keefe; জন্ম: ৯ ডিসেম্বর, ১৯৮৪) মালয়েশিয়ায় জন্মগ্রহণকারী প্রথিতযশা অস্ট্রেলীয় ক্রিকেটার। অস্ট্রেলিয়া ক্রিকেট দলে খেলার পাশাপাশি নিউ সাউথ ওয়েলসের পক্ষে খেলছেন। নভেম্বর, ২০০৫ সালে নিউ সাউথ ওয়েলসের পক্ষে তাসমানিয়ার বিরুদ্ধে প্রথম-শ্রেণীর ক্রিকেটে অভিষেক ঘটে তার। ঐ খেলায় ২ উইকেটের পাশাপাশি ১০ রান করেন। তন্মধ্যে প্রথম বলেই তিনি ছক্কা হাঁকিয়েছিলেন।
প্রারম্ভিক জীবন
২০১০ মৌসুমে নিউ সাউথ ওয়েলস ব্লুজ দলের পক্ষে সকল ধরনের খেলায় অংশ নেন ও দলের অবিচ্ছেদ্য অঙ্গে পরিণত হন। প্রথম-শ্রেণীর ক্রিকেটে তার বোলিং গড় ২৫ ও ব্যাটিং গড় ৫০-এর কাছাকাছি হওয়ার প্রেক্ষিতে তিনি অস্ট্রেলিয়ার সর্বাপেক্ষা উদীয়মান ক্রিকেটারদের অন্যতম হিসেবে গণ্য হন। ২০১০ মৌসুমে অ্যাসেজ সিরিজ আরম্ভ হবার পূর্বে ও’কিফ পূর্ণাঙ্গ শক্তিমত্তার অধিকারী ইংল্যান্ডের ব্যাটিং মেরুদণ্ড ভেঙ্গে দেন ৪/৮৮ করে। এ বোলিং পরিসংখ্যান যে-কোন অস্ট্রেলীয় স্পিনারদের তুলনায় শ্রেষ্ঠ ছিল। এছাড়াও ব্যাট হাতে দলের মধ্যে ব্যক্তিগত সর্বোচ্চ ৬৬ রান তোলেন।
ইন্ডিয়ান প্রিমিয়ার লীগে কোচি তুস্কার্স কেরালা দলের সাথে ২০,০০০ ডলারে চুক্তিবদ্ধ হন। সিডনি গ্রেড ক্রিকেটে ম্যানলি ওয়ারিঙ্গা দলে খেললেও প্রকৃতপক্ষে তিনি হকসবারি দলে খেলছেন।
২০১৩-১৪ মৌসুমে ঘরোয়া শেফিল্ড শিল্ডে নিউ সাউথ ওয়েলস ব্লুজের প্রতিনিধিত্ব করেন। ঐ মৌসুমে ৪১ উইকেট নিয়ে পশ্চিম অস্ট্রেলিয়ার জেসন বেহরেনডর্ফের পিছনে থেকে শীর্ষস্থানীয় উইকেট-সংগ্রাহকের ভূমিকায় অবতীর্ণ হন ও’কিফ।
খেলোয়াড়ী জীবন
ও’কিফ পাকিস্তানের বিপক্ষে অনুষ্ঠিত সিরিজ আঘাতপ্রাপ্ত নাথান হারিতৎজের স্থলাভিষিক্ত হন। কিন্তু তিনি কোন টেস্টে খেলার সুযোগ পাননি। ইংল্যান্ড সফরে তার টুয়েন্টি২০ আন্তর্জাতিকে অভিষেক ঘটে।
২২ অক্টোবর, ২০১৪ তারিখে সংযুক্ত আরব আমিরাত সফরে পাকিস্তানের বিপক্ষে তার টেস্ট অভিষেক ঘটে। কিন্তু ঐ টেস্টের পরই তিনি বাদ পড়েন।
প্রভাতরঞ্জন সরকার
প্রভাতরঞ্জন সরকার (২১ মে ১৯২১;– ২১ অক্টোবর ১৯৯০), এছাড়া তিনি তার আধ্যাত্মিক নাম শ্রী শ্রী আনন্দমূর্ত্তি এবং বাবা নামে তার অনুসারীগণের কাছে পরিচিত; একজন ধর্মগুরু, ভারতীয় দার্শনিক, যোগী, গ্রন্থকার, সামাজিক বিপ্লবী, কবি, সঙ্গীতকার, ভাষাবিদ, প্রত্নতত্ত্ববিদ, ঐতিহাসিক এবং বিজ্ঞানী ছিলেন।    ১৯৫৫ খ্রিষ্টাব্দের ১লা জানুয়ারী, সরকার আনন্দমার্গ নামে একটি আধ্যাত্মিক তথা সামাজিক সংগঠনের প্রতিষ্ঠা করেন; যেখানে ধ্যান এবং যোগব্যায়াম সম্পর্কিত নির্দেশনা প্রদান করা হয়।  ভারতের সপ্তম রাষ্ট্রপতি জ্ঞানী জৈল সিং, সরকার সম্পর্কে বলেন যে: "প্রভাতরঞ্জন সরকার ভারতের সর্বশ্রেষ্ঠ আধুনিক দার্শনিক ছিলেন।"
সরকারের আধ্যাত্মিক অনুশীলনের পদ্ধতিকে বৈদিক এবং তান্ত্রিক দর্শনশাস্ত্রের একটি বাস্তব সমন্বয় হিসাবে বর্ণনা করা হয়েছে। তিনি বস্তুবাদ ও পুঁজিবাদের নিন্দা করেছেন, এবং মহাবিশ্বকে গুরুভৌতিক অনুরুক্তির ফল হিসেবে বর্ণনা করেছেন;– সমগ্র মহাবিশ্ব মহাজাগতিক-মস্তিস্কের মধ্যে বিদ্যমান, যার থেকে চেতনার প্রথম প্রকাশ এই ঘটে যে, সকলে নিজেই নিজের প্রকৃতির দাসত্বের আওতায়।
সরকার একজন ফলপ্রসূ গ্রন্থকার ছিলেন এবং মানবিক কল্যাণ যেমন সামাজিক চক্র নিয়ম, প্রগতিশীল ব্যবহারিক তত্ত্ব, Theory of Microvitum, এবং নব্যমানবতাবাদ দর্শনের মত মানব কল্যাণ বৃদ্ধির লক্ষ্যে তত্ত্ব সহ ব্যাপক কর্ম রচনা করেন।
সংক্ষিপ্ত জীবনী
প্রভাতরঞ্জন সরকার ২১ মে ১৯২১ খ্রীস্টাব্দের বৈশাখ মাসের বুদ্ধ পূর্ণিমা তিথিতে সকাল ৬ টা ৭ মিনিটে ভারতবর্ষের অঙ্গরাজ্য বিহারের জামালপুরে     জন্মগ্রহণ করেন। তাঁর পিতামাতা হলেন লক্ষ্মীনারায়ণ সরকার ও আভা রাণী দেবী। তাঁর পৈতৃক নিবাস পশ্চিমবঙ্গের বর্ধমান জেলার  বামুন পাড়ায় অবস্থিত।
১৯৩৯ খ্রীস্টাব্দে কলকাতা বিশ্ববিদ্যালয়ের অন্তর্গত  বিদ্যাসাগর কলেজে পড়াশোনা করার জন্য তিনি জামালপুর ছেড়ে দেন। তাঁর পিতার মৃত্যুর পর সংসার পরিচালনার জন্য তিনি পড়াশোনা ছেড়ে ১৯৪৪ থেকে ১৯৫০ খ্রীস্টাব্দের প্রথম ভাগ পর্যন্ত  জামালপুর রেল বিভাগে অ্যাকাউন্টেন্ট হিসেবে কাজ করেন। তখন তিনি তাঁর সহকর্মীদের তন্ত্র সাধনা শেখানো আরম্ভ করে দেন। ১৯৫৫ খ্রীস্টাব্দের ১লা জানুয়ারী তিনি আনন্দমার্গ প্রতিষ্ঠা করেন।
বহু চক্রান্তের পরেও তাঁর আদর্শের এতটুকু ক্ষতি হয়নি। তিনি জীবিত অবস্থাতেই ১৮০টিরও বেশি দেশে     আনন্দমার্গকে ছড়িয়ে দেন। তিনি ১৯৯০ খ্রীস্টাব্দের ২১ অক্টোবরে কলিকাতায়   দেহত্যাগ  করেন।
আনন্দ মার্গ দর্শন
আনন্দ মার্গ দর্শন হল সর্বানুস্যূত দর্শন অর্থাৎ এই দর্শনে মানুষের মানসিক, জাগতিক ও আধ্যাত্মিক এই ত্রিবিধ ক্ষুধা নিবারণের জন্য সমগ্র বিশ্বে ১৮০টিরও বেশি দেশে আনন্দ মার্গ প্রচারক সংঘ নিরলস ভাবে কাজ করে যাচ্ছে। আনন্দ মার্গ দর্শনের উপর ভিত্তি করে প্রতিষ্ঠিত এই সংঘটনটি এক মানবসমাজ গঠনে বদ্ধপরিকর। এটি শুধুমাত্র আধ্যাত্মিক বিষয়ে সীমাবদ্ধ না থাকায় সারা বিশ্বে ব্যাপক ভাবে আলোড়ন তৈরি করেছে। তাই বিভিন্ন সময় সংঘটনটিকে বহু রাজনৈতিক ষড়যন্ত্রের শিকার হতে হয়েছে। তারপরেও সংঘটনটির আর্দশকে মুছে ফেলা সম্ভব হয়নি।
প্রথম দীক্ষাদান
শ্রীশ্রীআনন্দমূর্ত্তি ১৯৩৯ সালে শ্রাবণী পূর্ণিমার জ্যোৎস্নাপ্লাবিত কলকাতার গঙ্গাতীরে কাশী মিত্র ঘাটে কুখ্যাত কালী ডাকাতকে (কালীচরণ ব্যানার্জী) প্রথম দীক্ষাদান করেন। সেই কালী ডাকাতই হয়েছিলেন মহাসাধক আচার্য কালীকানন্দ অবধূত।
প্রভাত সঙ্গীত
শ্রীশ্রীআনন্দমূর্ত্তি ১৯৮২ সাল থেকে মহাপ্রয়াণের আগ পর্যন্ত অর্থাৎ ১৯৯০ সাল পর্যন্ত গান ও সুরসমেত বাংলা,সংস্কৃত,মৈথিলী,ইংরেজি,হিন্দি,উর্দু,মগাহি ও অঙ্গিকা মোট আটটি ভাষায় ৫০১৮-টি প্রভাত সংগীত রচনা করেন। তবে বেশিরভাগ গান বাংলা ভাষাতেই রচিত হয়েছে। প্রেম, ভক্তি, রহস্যবাদ, মানবধর্ম, নব্যমানবতাবাদ, অনুপ্রেরণা, উপদেশ, সামাজিক অনুষ্ঠান,বিপ্লব,দেশপ্রেম ইত্যাদি বিষয়ক গানগুলো আজ বহু মানুষকে উদ্বেলিত করছে।
নব্যমানবতাবাদ
শ্রীপ্রভাতরঞ্জন সরকার প্রদত্ত নব্যমানবতাবাদ (Neohumanism)-এর ধারণা মানুষের বুদ্ধির ক্ষেত্র ও মনের মাধুর্যকে উন্মেষিত করে মানুষ, পশু,পাখি, গাছপালা, লতাগুল্ম, নদী, সাগর সমস্ত কিছুর প্রতি সেবার ভাবনাকে জাগরিত করে সমগ্র বিশ্বের কল্যাণকর পথকে প্রশস্ত করতে হবে। তিনি বলেছেন, মানুষকে যুক্তিবর্জিত ভাবাবেগের (সেন্টিমেন্ট)দ্বারা পরিচালিত হলে চলবে না।এই সমস্ত ভাবাবেগ মানব সমাজের প্রভূত ক্ষতিসাধন করছে। তাঁর রচিত প্রভাত সংগীতের ভাষায় "নব্যমানবতাবাদ" হল – "মানুষ যেন মানুষের তরে সব কিছু করে যায় একথাও যেন মনে রাখে পশু-পাখী তার পর নয়; তরুও বাঁচিতে চায়।।"
প্রগতিশীল ব্যবহারিক তত্ত্ব (প্রাউট)
মহান দার্শনিক শ্রীপ্রভাতরঞ্জন সরকারের ২১ খণ্ডের প্রগতিশীল উপযোগ তত্ত্ব (Progressive Utilization Theory) পুঁজিবাদ (Capitalism) ও সাম্যবাদ (Communism) এবং মিশ্র অর্থনীতি (mixed economy)-এর করাল গ্রাস থেকে সমগ্র বিশ্বকে মুক্ত করতে নীতিবাদের পথ ধরে আঞ্চলিক শ্রীবৃদ্ধির মাধ্যমে এক বিশ্ব মানবসমাজ গঠনের লক্ষ্যে ১৯৫৯ সাল থেকে পি.আর.সরকার প্রাউটের উপর আলোকপাত করতে থাকেন। প্রাউটিস্টরা দাবি করেন যে, প্রাউট সরকার প্রতিষ্ঠার মাধ্যমে প্রতিটা মানুষের ৫-টি নূন্যতম প্রয়োজন (অন্ন,বস্ত্র, বাসস্থান, শিক্ষা ও চিকিৎসা) পুর্তি পূরণ করা সম্ভব। এ লক্ষ্যে পৃথিবীর বেশির ভাগ দেশে প্রাউটিস্ট ইউনিভার্সালের গবেষণা কেন্দ্র স্থাপিত হয়েছে। শ্রীসরকার এই তত্ত্বের উপর ভিত্তি করেই বাঙালী জাতীয়তাবাদী রাজনৈতিক দল আমরা বাঙালী প্রতিষ্ঠা করেন।
কুসংস্কার বিরোধী সামাজিক বিপ্লব
শ্রীশ্রীআনন্দমূর্ত্তি শুধুমাত্র সামাজিক কুসংস্কার বিরোধী প্রবচন দিয়েই ক্ষান্ত হননি, তিনি তাঁর বিচারধারাকে বাস্তবের মাটিতে প্রয়োগের ব্যবস্থা করে গেছেন। তথাকথিত পুরোহিতের শোষণ ও অন্যায়মূলক বিধিনিষেধকে যুক্তির দ্বারা ব্যাখ্যা করে সমস্ত সামাজিক অনুষ্ঠান যেমন– শিশুর নামকরণ, জন্মদিন পালন, গৃহপ্রবেশ, শিলান্যাস, পণ-বিহীন বিবাহ, শ্রাদ্ধানুষ্ঠান ইত্যাদি "চর্যাচর্য প্রথম খন্ড"-এর মন্ত্র ও বিধি অনুযায়ী সমগ্র বিশ্বে পালিত হচ্ছে। তবে ভারতবর্ষে কোন কোন জায়গায় আনন্দ মার্গ মতে শ্রাদ্ধানুষ্ঠান করতে গিয়ে অনেক মার্গী পরিবার ধর্মীয় গোঁড়ামি ও নোংরা রাজনীতির  শিকার হয়েছেন এবং পরে আদালতের সুবিচারে মার্গীদের জয় হয়।এজন্যই আনন্দ মার্গের বিধি অনুযায়ী সকল প্রকার কুসংস্কারমুক্ত ও শোষণহীন সামাজিক অনুষ্ঠানগুলো সারা বিশ্বে আজ সমাদৃত।
তান্ডব, কৌশিকী ও ললিত মার্মিক নৃত্য
সদাশিবের দেওয়া "তান্ডব নৃত্য"-কে আবার মানুষের কাছে যথাযথভাবে অনুশীলনযোগ্য করে নিয়ে এসেছেন শ্রীশ্রীআনন্দমূর্ত্তি।এই নৃত্য শুধুমাত্র পুরুষদের জন্য। এই নৃত্যের যথাযথভাবে অনুশীলন করলে পুরুষের শারীরিক দৃঢ়তা আসে, মনোবল ও সাহস বেড়ে যায় ও বিভিন্ন রোগমুক্তিও সম্ভব। আর "কৌশিকী নৃত্য" সম্পূর্ণভাবে ১৯৭৮ সালে শ্রীশ্রীআনন্দমূর্ত্তি উদ্ভাবন করেন।এটি পুরুষদের অপেক্ষা মহিলাদের জন্য বেশি কার্যকরী। এই নৃত্য অনুশীলনে মহিলারা কুড়িটিরও বেশি রোগ হওয়া থেকে সহজেই মুক্তি পেতে পারে। "বাবা নাম কেবলম্" কীর্ত্তন করবার সময় আনন্দমার্গীরা "ললিত মার্মিক নৃত্য" করে থাকেন। দু'হাত উপরে তুলে কীর্ত্তন করার অর্থ হল পরমপুরুষের কাছে সম্পূর্ণ সমর্পণের ভাবনা।পায়ের অগ্রভাগ দিয়ে মাটিতে হাল্কা ভাবে স্পর্শ করার অর্থ হল যতটুকু আমার প্রয়োজন ততটুকুই আমি এই দুনিয়া থেকে নিচ্ছি বা নেব তার ভাবনা। এর সম্যক অর্থ হল – হে প্রভু, আমার সবকিছুই তোমার।
রচনাবলী
শ্রীপ্রভাতরঞ্জন সরকার ধর্মশাস্ত্র,দর্শনশাস্ত্র, নীতিশাস্ত্র, সমাজশাস্ত্র, শিক্ষা,বিজ্ঞান, ভাষাতত্ত্ব, ইতিহাস, কৃষি, পরিবেশ, সংগীত, শিশুসাহিত্য, প্রত্নতত্ত্ব ইত্যাদি বিষয়ে বিভিন্ন খণ্ডে ২৬৪টি মূল্যবান গ্রন্থ উপহার দিয়েছেন। তাঁর রচনাবলী বিভিন্ন ভাষাতে অনূদিত হয়েছে ও হচ্ছে। যেমন– ১. আনন্দ বচনামৃতম্ (৩৪ খন্ড), ২.সুভাষিত সংগ্রহ (২৪ খন্ড), ৩.নমঃ শিবায় শান্তায়, ৪.নমামি কৃষ্ণসুন্দরম্, ৫.কৃষ্ণতত্ত্ব ও গীতাসার, ৬.ভক্তিরস ও কীর্ত্তনমহিমা, ৭.প্রকৃত গুরু কে?, ৮.তন্ত্রই সাধনা, সাধনাই তন্ত্র, ৯.আনন্দ মার্গ (প্রারম্ভিক দর্শন), ১০. আনন্দ সূত্রম্, ১১.ভাব ও ভাবাদর্শ, ১২.যোগ মনস্তত্ত্ব, ১৩.যোগ সাধনা, ১৪.আনন্দ মার্গে চর্যাচর্য (৩ খন্ড), ১৫.কণিকায় প্রাউট (২১ খন্ড), ১৬.প্রাউটের রূপরেখা, ১৭.মানুষের সমাজ (২ খন্ড), ১৮.অভিমত (৯ খন্ড), ১৯.আজকের সমস্যা, ২০.দেশপ্রেমিকদের প্রতি, ২১.পথ চলতে ইতিকথা (৬ খন্ড), ২২.বাংলা ও বাঙালী, ২৩.সভ্যতার আদিবিন্দু–রাঢ়, ২৪.বাংলার মণিপ্রদীপ বরেন্দ্রভূমি, ২৫.যৌগিক চিকিৎসা ও দ্রব্যগুণ, ২৬.দ্রব্যগুণে রোগারোগ্য, ২৭.বুদ্ধির মুক্তি – নব্যমানবতাবাদ, ২৮.কৃষিকথা (২ খন্ড), ২৯.আমাদের প্রতিবেশী পশু ও পক্ষী, ৩০.মহাভারতের কথা, ৩১.নব্যমানবতাবাদ ভিত্তিক শিক্ষা, ৩২.নারীর মর্যাদা, ৩৩.বর্ণবিজ্ঞান, ৩৪.বর্ণবিচিত্রা (৮ খন্ড), ৩৫.শব্দচয়নিকা (২৬ খন্ড) ৩৬.প্রয়োজনের পরিভাষা, ৩৭.প্রভাত সঙ্গীত, ৩৮.নৃত্য-বাদ্য-গীত তিনে সংগীত, ৩৯.নীলসায়রের অতল তলে, ৪০.নীলসায়রের স্বর্ণকমল, ৪১.হট্টমালার দেশে, ৪২.হট্টমালার আরও গল্প, ৪৩.তাড়াবাঁধা ছড়া, ৪৪.নোতুন বর্ণ পরিচয়, ৪৫.প্রভাতরঞ্জনের গল্প সঞ্চয়ন (১৪ খন্ড), ৪৬.প্রভাতরঞ্জনের নাট্য সঞ্চয়ন (২ খন্ড), ৪৭.বিচিত্র অভিজ্ঞতা, ৪৮.প্রভাত সাহিত্যে আকল্ মন্দ্, ৪৯.কণিকায় মাইক্রোবাইটাম (২ খন্ড), ৫০. প্রমা তত্ত্ব ৫১. গন্ধ পরিক্রমা, ইত্যাদি।
স্বামী আর স্ত্রী বানায় যে জন মিস্ত্রি
‘স্বামী আর স্ত্রী বানায় যে জন মিস্ত্রি’ ১৯৯৯ সালে প্রকাশিত বাংলা চলচ্চিত্র সঙ্গীত। স্বামী-স্ত্রীর মেলবন্ধন ও মেলবন্ধন সৃষ্টিকারী সৃষ্টিকর্তার ভক্তিমূলক এই সঙ্গীত বা গানটি ১৯৯৯ সালে মুক্তিপ্রাপ্ত কাজী হায়াৎ পরিচালিত চলচ্চিত্র ‘আম্মাজান’-এ ব্যবহার করা হয়েছে। আহমেদ ইমতিয়াজ বুলবুলের গীতি ও সুরে এই গানে কন্ঠ দেন আইয়ুব বাচ্চু  । চলচ্চিত্রে এই গানের চিত্রায়নে অভিনয় ও ঠোট মিলিয়েছেন মান্না । এই গানের মাধ্যমে বাংলা চলচ্চিত্রে গানে আইয়ুব বাচ্চু ব্যাপক জনপ্রিয়তা লাভ করে।
পটভূমি
কাজী হায়াৎ পরিচালিত আম্মাজান সিনেমার কাহিনী প্রেক্ষাপট অনুযায়ী স্বামী-স্ত্রীর মেলবন্ধন ও মেলবন্ধন সৃস্টিকারী সৃষ্টিকর্তার জাদুকরী গুনের রুপায়ন নিয়ে এই গানটি তৈরী করেন আহমেদ ইমতিয়াজ বুলবুল
সঙ্গীত প্রযোজনা
ইমতিয়াজ বুলবুল এই গানের গীতিরচনা ও সুরারোপ করেন   । গানে কন্ঠ দেন আইয়ুব বাচ্চু, গীতিরচনার ক্ষেত্রে আইয়ুব বাচ্চু’র গায়কী ও গানের ধরনকে প্রাধান্য দেয়া হয়েছিল  ।
মুক্তি ও জনসংস্কৃতিতে প্রভাব
চলচ্চিত্রটি মুক্তি পাওয়ার পর শ্রোতারা এই গান সাদরে গ্রহণ করে এবং তুমুল জনপ্রিয় হয় এবং গানটি মানুষের মুখে মুখে উঠে আসে । বাংলাদেশ বেতারের চলচ্চিত্র সংগীতানুষ্ঠানে এই গান নিয়মিত প্রচার করা হয়। চলচ্চিত্র মুক্তির উনিশ বছর পর অনুপম রেকর্ডিং মিডিয়ার ব্যানারে গানটির ভিডিও ২৫ জুন, ২০১৮ তারিখে ইউটিউবে অবমুক্ত করা হয় ।
মাই হার্ট উইল গো অন
"মাই হার্ট উইল গো অন" (My Heart Will Go On) হল কানাডীয় গায়িকা সেলিন দিয়োঁর রেকর্ডকৃত একটি গান। এটি জেমস ক্যামেরন পরিচালিত ব্লকবাস্টার চলচ্চিত্র টাইটানিক (১৯৯৭)-এর প্রধান থিম সং হিসেবে পরিবেশিত হয়েছিল। গানটির সুর আয়োজন করেন জেমস হর্নার এবং গীত রচনা করেন উইল জেনিংস।
"মাই হার্ট উইল গো অন" গানটি প্রথম অস্ট্রেলিয়া ও জার্মানিতে ১৯৯৭ সালের ৮ ডিসেম্বর প্রকাশিত হয় এবং সারা বিশ্বে ১৯৯৮ সালের জানুয়ারি ও ফেব্রুয়ারি মাসে প্রকাশিত হয়। দিয়োঁর পঞ্চম ইংরেজি ভাষার অ্যালবাম লেট্‌স টক অ্যাবাউট লাভ (১৯৯৭)-এর একক এবং টাইটানিক চলচ্চিত্রের সঙ্গীত হিসেবে প্রকাশের পর এই প্রণয়ধর্মী গানটি আন্তর্জাতিক হিট তকমা লাভ করে, এবং বিভিন্ন দেশে শীর্ষ স্থান অধিকার করে, তন্মধ্যে রয়েছে অস্ট্রেলিয়া, অস্ট্রিয়া, আয়ারল্যান্ড, ইতালি, কানাডা, জার্মানি, ডেনমার্ক, নরওয়ে, নেদারল্যান্ডস, ফিনল্যান্ড, ফ্রান্স, বেলজিয়াম, মার্কিন যুক্তরাষ্ট্র, যুক্তরাজ্য, স্কটল্যান্ড, স্পেন, সুইডেন, ও সুইজারল্যান্ড।
ছতরপুর মেট্রো স্টেশন
ছতরপুর মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের দক্ষিণ পশ্চিম দিল্লিতে অবস্থিত উত্তোলিত মেট্রো স্টেশন। ২০১০ সালের ২৬শে আগস্ট তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনের নিকটে রয়েছে শ্রী আদ্যা কাত্যায়নী শক্তিপীঠ, যা ছতরপুর মন্দির নামে পরিচিত।
কুতুব মিনার থেকে হুডা সিটি সেন্টার পর্যন্ত দিল্লির ইয়েলো লাইনের সম্পূর্ণ উত্তোলিত করিডোরের অন্যান্য স্টেশনের সাথে এই স্টেশনটিও ২০১০ সালের জুন মাসে খোলার কথা ছিল। তবে জমি অধিগ্রহণ সংক্রান্ত সমস্যার কারণে স্টেশনটির নির্মাণ বিলম্বিত হয়। ২০১০ সালে কমনওয়েলথ গেমসের আগে স্টেশনটিকে চালু করার জন্য দিল্লি মেট্রো রেল কর্পোরেশন পূর্বগঠিত কাঠামো ব্যবহার করে ছতরপুর স্টেশন নির্মাণের জন্য একটি বিশেষ নকশা তৈরি করে।  ২০১০ সালের ২৬শে আগস্ট মাত্র নয় মাসের রেকর্ড সময়ের মধ্যে স্টেশনটি খোলা হয়।  দিল্লি মেট্রো ব্যবস্থার একমাত্র ছতরপুর স্টেশন সম্পূর্ণরূপে স্টিলের তৈরি।  এখানে এটিএম পরিষেবা উপলব্ধ।
ইতিহাস
দিল্লি মেট্রো রেল কর্পোরেশন (ডিএমআরসি) ২০০৬ সালের সেপ্টেম্বর থেকে স্টেশনটি নির্মাণের জন্য ছতরপুর এলাকায় জমি অধিগ্রহণ শুরু করে।  প্রধান মেট্রো স্টেশন, একটি বৈদ্যুতিক সাব স্টেশন, পার্কিং এলাকা এবং অন্যান্য ভবন নির্মাণের জন্য দুই হেক্টর জমির প্রয়োজন ছিল। নির্মাণের জন্য তিনটি প্লট অধিগ্রহণে জমি অধিগ্রহণের সমস্যা দেখা দিলে ডিএমআরসি স্টেশনটি বাতিল করার সিদ্ধান্ত নেয়। কিন্তু ছতরপুরের উভয় পাশের দুটি স্টেশন তথা কুতুব মিনার এবং সুলতানপুরের মধ্যে ব্যবধান ২.৭ কিমি হয়ে যাচ্ছিল, যা একটি মেট্রো রেল পরিবহন ব্যবস্থার জন্য বেশ দীর্ঘ। বসন্ত কুঞ্জ, ছতরপুর মন্দির প্রভৃতি কারণে দৈনিক প্রায় ১১ হাজার যাত্রী হওয়ায় আশঙ্কা করে দিল্লি মেট্রো রেল কর্পোরেশন একটি বিশেষ নকশা তৈরি করে স্টেশন নির্মাণ করে। এর ফলে বিভিন্ন খাতে নির্মাণ ব্যায় ৩০ থেকে ৫০ শতাংশ বৃদ্ধি পায়।    দীর্ঘ মামলার পর ২০০৯ সালের অক্টোবরে ডিএমআরসি স্টেশন নির্মাণের জন্য জমি অধিগ্রহণ করায় স্টেশনটির নির্মাণ কাজ বিলম্বিত হয়।  উত্তোলিত এই স্টেশনটি বিশেষ প্রি-ফেব্রিকেটেড/স্ট্রাকচারাল স্টিল ব্যবহার করে একটি অনন্য পদ্ধতিতে তৈরি করা হয়েছিল কারণ কংক্রিট দ্বারা প্রচলিত নির্মাণ কৌশলে কমপক্ষে ১৮ থেকে ২৪ মাস সময় লাগত। স্টিলের কাঠামো গুরগাঁওয়ের একটি কারখানায় তৈরি করা হয়। তারপরে জয়েন্টগুলির রেডিওগ্রাফি এবং ডাই-পেনিট্রেশন টেস্টের (ডিপিটি) মাধ্যমে নির্মাণের গুণমান পরীক্ষা করা হয়ে। মানসম্পন্ন কাজ নিশ্চিত করার জন্য ছতরপুরে ঢালাই কার্যক্রম চালানো হয়নি এবং বোল্টিং ব্যবস্থা ব্যবহার করে ইস্পাত কাঠামোগুলিকে যুক্ত করতে হয়।
ইয়েলো লাইনের কুতুব মিনার থেকে হুডা সিটি সেন্টার করিডোরটি ২০১০ সালের জুন মাসে ছতরপুর স্টেশনে কোন স্টপেজ ছাড়াই বাকি দশটি স্টেশনে স্টপেজ দিয়ে চালু করা হয়েছিল। ২০১০ সালের আগস্টের মধ্যে স্টেশনটির কাজ শেষ হয় এবং ২৫শে আগস্ট মেট্রো রেল নিরাপত্তা কমিশনার (সিএমআরএস) আর কে কর্দম দ্বারা বাধ্যতামূলক ছাড়পত্র দেওয়া হয়। অবশেষে ২৬ আগস্ট ২০১০ সালে ছতরপুর স্টেশনটি জনসাধারণের জন্য খুলে দেওয়া হয়।
আবুল হাসনাত আব্দুল হাই
আবুল হাসনাত আব্দুল হাই বাংলাদেশের সুনামগঞ্জ জেলার রাজনীতিবিদ যিনি তৎকালীন সিলেট-৪, সিলেট-৫ ও সুনামগঞ্জ-৫ আসনের সংসদ সদস্য ছিলেন।
প্রাথমিক জীবন
আবুল হাসনাত আব্দুল হাই সিলেটের সুনামগঞ্জ জেলার ছাতক উপজেলার ভাতগাঁও গ্রামে জন্মগ্রহণ করেন।
রাজনৈতিক জীবন
আব্দুল হাই ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-৪ আসন থেকে সংসদ স দস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে স্বতন্ত্র প্রার্থী হিসেবে তিনি তৎকালীন সিলেট-৫ আসন থেকে সংসদ সদস্য নির্বাচিত হন। জাতীয় পার্টিতে যোগদিয়ে তিনি ১৯৮৬ সালে তৃতীয় জাতীয় সংসদ নির্বাচনে জাতীয় পার্টির প্রার্থী হিসাবে সুনামগঞ্জ-৫ থেকে সংসদ সদস্য নির্বাচিত হয়েছিলেন।
মৃত্যু
আবুল হাসনাত আব্দুল হাই ১২ অক্টোবর ২০১০ মঙ্গলবার সন্ধা সাড়ে সাতটায় বার্ধক্যজনিত কারণে তিনি সুনামগঞ্জ শহরের পুরনো বাস স্টেশনের বাসায় মৃত্যুবরণ করেন।
জাহাঙ্গীর রতনজী দাদাভাই টাটা
জাহাঙ্গীর রতনজী দাদাভাই টাটা (সংক্ষেপে জে আর ডি টাটা হিসাবে পরিচিত; ২৯ জুলাই ১৯০৪ – ২৯ নভেম্বর ১৯৯৩) ছিলেন একজন ভারতীয় পাইলট, উদ্যোক্তা, টাটা গ্রুপের চেয়ারম্যান এবং টাটা সনসের অংশীদার।
টাটা পরিবারে জন্মগ্রহণ করা জাহাঙ্গীর বিখ্যাত ব্যবসায়ী রতনজী দাদাভাই টাটা এবং সুজেইন "সনী" ব্রিয়েরের সন্তান ছিলেন। তার মা ভারতে গাড়ী চালানো প্রথম মহিলা ছিলেন। ১৯২৯ সালে তিনি ভারতের প্রথম উড়োজাহাজ চালানো লাইসেন্স লাভ করা পাইলট পরিগণিত হন। তিনি বিশেষত টাটা গ্রুপের অধীনে বিভিন্ন উদ্যোগ যেমন টাটা কনসাল্টটেন্সী সার্ভিসেস, টাটা মোটরস, টাইটেন ইন্ডাস্ট্রীজ, টাটা সল্ট, ভল্টাস, এবং এয়ার ইন্ডিয়া প্রতিষ্ঠার জন্য পরিচিত।
তার অবদানের জন্য ফ্রেন্চ সরকার তাকে ১৯৮৩ সালে ফ্রান্সের সর্বোচ্চ অসামরিক সম্মান লেজিয়ন অব অনর প্রদান করে। ভারত সরকার ভারতীয় উদ্যোগ জগতে তার অগ্রণী অবদানের স্বীকৃতিস্বরূপ ১৯৫৫ সালে দেশের দ্বিতীয় সর্বোচ্চ অসামরিক সম্মান পদ্মবিভূষণ এবং ১৯৯২ সালে দেশের সর্বোচ্চ অসামরিক সম্মান ভারতরত্ন প্রদান করে।
পুরস্কার এবং সম্মান
জাহাঙ্গীর রতনজী দাদাভাই টাটা বহু রাষ্ট্রীয় এবং আন্তরাষ্ট্রীয় পুরস্কার ও সম্মান লাভ করেছিলেন। তাকে ১৯৪৮ সালে ভারতীয় বায়ুসেনার গ্রুপ ক্যাপ্টেনের সম্মানীয় পদ দেয়া হয়েছিল। পরে তাকে ১৯৬৬ সালের ৪ অক্টোবর তারিখে এয়ার কমান্ডার পদে পদোন্নতি দেয়া হয়। পরে আবার ১৯৭৪ সালের ১ এপ্রিল তারিখে এয়ার ভাইস মার্শাল পদে পদোন্নতি দেয়া হয়। তার লাভ করা অন্যান্য পুরস্কার এবং সম্মানসমূহ হল, ১৯৭৯ সালে টনি যেনোস পুরস্কার, ১৯৮৫ সালে ফেডারেশন এরোনেটিক্স ইন্টারন্যাশনালের গোল্ড এয়ার মেডেল, ১৯৮৮ সালে ইন্টারন্যাশনাল সিভিল এভিয়েশন অর্গেনাইজেশন, কানাডার এডওয়ার্ড বার্নার পুরস্কার এবং ১৯৮৮ সালে ডেনিয়েল গুগেনহেইম মেডেল। তার অবদানের জন্য ফরাসি সরকার তাকে ১৯৮৩ সালে ফ্রান্সের সর্বোচ্চ অসামরিক সম্মান লেজিওঁ দনর প্রদান করে। ভারত সরকার ভারতীয় উদ্যোগ জগতে তাকে অগ্রণী অবদানের স্বীকৃতিস্বরূপ ১৯৫৫ সালে দেশের দ্বিতীয় সর্বোচ্চ অসামরিক সম্মান পদ্মবিভূষণ এবং ১৯৯২ সালে দেশের সর্বোচ্চ অসামরিক সম্মান ভারতরত্ন প্রদান করে।
একইবছর তিনি ভারতে পরিবার পরিকল্পনা জনপ্রিয় করার জন্য রাষ্ট্রসংঘর জনসংখ্যা নিয়ন্ত্রণ পুরস্কার লাভ করেছিলেন।
তার স্মৃতিতে মহারাষ্ট্র সরকার পুণের কাছারবাদি ফাটায় অবস্থিত প্রথম দুখলপীয়া সেতুর নামকরণ করেছে।
মৃত্যু
১৯৯৩ সালের ২৯ নভেম্বর তারিখে সুইজারল্যান্ডর জেনেভাতে ৮৯ বছর বয়সে জাহাঙ্গীর রতনজী দাদাভাই টাটার মৃত্যু হয়। তার মৃত্যুর পর ভারতীয় সংসদ স্থগিত করা হয়েছিল। তাকে ফ্রান্সের প্যারিস পিয়ের লেসাইস সমাধিক্ষেত্রে সমাধিস্থ করা হয়েছিল।
২০১২ সালে আউটলুক পত্রিকা সিএনএন-আইবিএন, হিস্ট্রী১৮ এবং বিবিসির সহযোগিতায় প্রকাশ করা "মহান ভারতীয়"র তালিকায় তিনি ষষ্ঠ স্থান লাভ করেছিলেন।
নোয়াখালী সরকারি বালিকা উচ্চ বিদ্যালয়
নোয়াখালী সরকারি বালিকা উচ্চ বিদ্যালয় বাংলাদেশের নোয়াখালীতে অবস্থিত একটি শিক্ষাপ্রতিষ্ঠান। এটি মেয়েদের জন্য ১৯৩৪ সালে প্রতিষ্ঠিত। তৎকালীন জমিদার কন্যা মেজদিদি নামে পরিচিত ছিলেন তিনি মাইজদীতে মেয়েদের শিক্ষার জন্য একটি স্কুল প্রতিষ্ঠা করেন, যা ১৯৬৩ সালে সরকারি বিদ্যালয় হিসাবে অন্তর্ভুক্ত হয়। বর্তমানে এটি নোয়াখালী জেলার শ্রেষ্ঠ বিদ্যালয়গুলোর একটি হিসাবে বিবেচিত। বর্তমানে এই বিদ্যালয়টি নোয়াখালী সদর উপজেলার মাইজদী শহরের অন্তর্গত।
ইতিহাস
১৯৬৩ সালে এই বিদ্যালয়টি প্রতিষ্ঠিত হলেও এর ইতিহাস অনেকটাই ভিন্ন। তৎকালীন নোয়াখালীতে দুইটি বালিকা বিদ্যালয় মিলে মাধ্যমিক পর্যন্ত শিক্ষাদান করতো। প্রথম শ্রেণি থেকে ষষ্ঠ শ্রেণি পর্যন্ত শিক্ষাদানের ভার ছিলো সরকারি বালিকা এম. ই. স্কুলের উপর। পরবর্তীতে সপ্তম শ্রেণি থেকে দশম শ্রেণি পর্যন্ত পাঠদানের ভার ছিলো উমা গার্লস হাই স্কুলের উপর, যেটি প্রতিষ্ঠিত হয়েছিল ১৯৩৫ সালে। পাকিস্তান আমলে প্রতিটি জেলায় একটি করে বালিকা উচ্চ বিদ্যালয় গঠনের সিদ্ধান্ত হলে এম. ই. স্কুল ও উমা গার্লস স্কুলকে একীভূত করে ১৯৬৩ সালে প্রতিষ্ঠা করা হয় নোয়াখালী সরকারি বালিকা উচ্চ বিদ্যালয়।
শ্রেণি, বিভাগ ও শাখা সমূহ
বর্তমানে এ বিদ্যালয়ে ৫ম থেকে ১০ম শ্রেণি পর্যন্ত ৬টি ক্লাসে মোট ২৪টি শাখা রয়েছে। এরমধ্যে প্রাতঃ শাখায় ১২টি এবং দিবা শাখায় ১২টি করে শাখা রয়েছে।
শিক্ষা কার্যক্রম
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বিদ্যালয়টিতে শুধুমাত্র মেয়েদের অধ্যায়নের সুযোগ থাকে। বিদ্যালয়টির প্রাথমিক অংশে ৫ম শ্রেণির শিক্ষার্থীরা এবং মাধ্যমিক অংশে ৬ষ্ঠ, ৭ম, ৮ম, ৯ম ও ১০ম শ্রেণির শিক্ষার্থীরা অধ্যায়ন করে। ৫ম শ্রেণীর শিক্ষার্থীরা সুধারাম থানার অন্তর্ভুক্ত হয়ে প্রাথমিক শিক্ষা সমাপনী পরীক্ষা দেয়।
পূর্বে,২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমান তালিকায় বিজ্ঞপ্তির মাধ্যমে প্রকাশ করা হতো। ২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
তথ্যসূত্র
[[
পিটার উইলসন (ক্রিকেটার, জন্ম ১৯০৭)
পিটার উইলসন (১০ মার্চ ১৯০৭ – ২ জুন ১৯৮৬) ছিলেন একজন নিউজিল্যান্ডীয় ক্রিকেটার। তিনি ১৯৪০/৪১ মৌসুমে ওয়েলিংটনের পক্ষে প্রতিনিধিত্ব করেন। সমগ্র খেলোয়াড়ী জীবনে প্রথম-শ্রেণীর মাত্র ৩টি খেলায় অংশগ্রহণ করেন।
মোটু পাতলু: কিং অব কিংস
এটি চরিত্রসমূহের উপর ভিত্তি করে প্রথম বৈশিষ্ট্য-দৈর্ঘ্যের চলচ্চিত্র। ছবিটি ১৪ অক্টোবর ২০১৬-এ  প্রকাশিত হয়েছিল এবং বক্স অফিসে একটি সফল উদ্যোগে পরিণত হয়েছিল।
প্রকাশ
সিনেমাটি ভারত জুড়ে ৭০০ স্ক্রিনে ১৪ই অক্টোবর, ২০১৬ সালে নাট্যরূপে প্রকাশিত হয়েছিল।
প্রতিক্রিয়া
টাইমস অফ ইন্ডিয়া ছবিটিকে দিয়েছেন তিনটি তারকা। ডিএনএ ছবিটিকে দিয়েছেন দুটি তারা। ইকোনমিক টাইমস ছবিটিকে দিয়েছেন তিনটি নক্ষত্র।
বিসিএস লাইভস্টক একাডেমি
বিসিএস লাইভস্টক একাডেমি প্রাণিসম্পদ অধিদপ্তরের অধীনস্থ একটি সরকারি স্বায়ত্তশাসিত প্রতিষ্ঠান। প্রাণিসম্পদ অধিদপ্তরের কর্মকর্তাদের প্রশিক্ষণের জন্য এ প্রতিষ্ঠানটি নিরলসভাবে কাজ করছে।
ইতিহাস
২৫ আগস্ট, ১৯৮৫ সালে এই প্রতিষ্ঠানটি প্রতিষ্ঠা করা হয়। ১১ নভেম্বর, ২০২০ সালে প্রতিষ্ঠানটির নাম পরিবর্তন করে বিসিএস লাইভস্টক একাডেমি করা হয়
আনোয়ারুল ইকবাল
প্রাথমিক জীবন
ইকবাল তৎকালীন পূর্ববঙ্গের ফেনীতে জন্মগ্রহণ করেছিলেন। তিনি ছিলেন সরকারী কর্মকর্তা মোহাম্মদ ইসলামের ছেলে। তিনি ১৯৬৫ সালে চুয়াডাঙ্গার মমনগর বিডি হাই স্কুল থেকে এসএসসি, ১৯৬৭ সালে ঢাকা কলেজ থেকে এইচএসসি এবং ১৯৬৭  শিক্ষাবর্ষে চট্টগ্রাম বিশ্ববিদ্যালয় থেকে বাংলা সাহিত্যে স্নাতকোত্তর পাস করেন । তিনি একাত্তরের মুক্তিযুদ্ধে অংশ নিয়েছিলেন। পরে তিনি যুক্তরাজ্যের ব্র্যাশহিল পুলিশ স্টাফ কলেজ এবং সুইজারল্যান্ডের জেনেভায় মানবাধিকার কেন্দ্রে প্রশিক্ষণ গ্রহণ করেন।
বাংলাদেশ পুলিশ
ইকবাল ১৯৭৩ সালের ২২ আগস্ট সহকারী পুলিশ সুপার হিসাবে বাংলাদেশ পুলিশে যোগদান করেন। তিনি স্বাধীনতার পরে বাংলাদেশ পুলিশে নিয়োগপ্রাপ্ত প্রথম কর্মকর্তাদের একজন। বাংলাদেশ পুলিশ সদস্য হিসাবে মো। তিনি বাংলাদেশ পুলিশ বাহিনীর বেশিরভাগ ইউনিটের প্রধান হিসাবে দায়িত্ব পালন করেছেন, যার মধ্যে রয়েছে পুলিশ সদর দফতর, ফৌজদারি তদন্ত বিভাগ, বিশেষ শাখা, Dhakaাকা মহানগর পুলিশ, র‌্যাপিড অ্যাকশন ব্যাটালিয়ন, চট্টগ্রাম মহানগর পুলিশ, খুলনা মহানগর পুলিশ, গোয়েন্দা প্রশিক্ষণ স্কুল, সশস্ত্র পুলিশ ব্যাটালিয়ন এবং সিলেট, কুষ্টিয়া, খুলনা ও চট্টগ্রাম জেলা এবং মাগুরা, কিশোরগঞ্জ ও বাগেরহাট মহকুমা। সেবার ও জাতির অবদানের জন্য তাকে বীরত্বের পুরস্কার, ১৯ of০ সালে রাষ্ট্রপতি পুলিশ পদক এবং ২০০০ ও ২০০২ সালে বাংলাদেশ পুলিশ পদক দেওয়া হয়।
জুলাই ২০০৬-এ ইকবাল পঞ্চাশতম পুলিশ মহাপরিদর্শক (আইজিপি) হন। ১৫ ই জানুয়ারি ২০০৭-এ তিনি উপদেষ্টার শপথ গ্রহণের ঠিক একদিন আগে চাকরি থেকে স্বেচ্ছাসেবায় অবসর গ্রহণ করেছিলেন।
জাতিসংঘ
ইকবাল মোজাম্বিকের ইউএন মিশনে (ওএনএমওজেড) এবং অ্যাঙ্গোলাতে (ইউএনএভেম তৃতীয়) গুরুত্বপূর্ণ ভূমিকা পালন করেছিলেন। ১৯৯৩-১৯৯৪ সালে তিনি সিভিলিয়ান পুলিশ চিফ এবং মোজাম্বিক মিশনে ওএনএমওজেজে ভারপ্রাপ্ত কমিশনার ছিলেন। তিনি অ্যাঙ্গোলাতে জাতিসংঘের শান্তিরক্ষা মিশনে পুলিশ কমিশনার হিসাবে সুনাম অর্জন করেছিলেন। তৃতীয় ইউএনএভিএম-এর পুরো সময়কালে তিনি সেই পদে ছিলেন। তিনি জাতিসংঘের যে কোনও শান্তিরক্ষা মিশনে সিভিলিয়ান পুলিশ চিফের দায়িত্ব পালনকারী প্রথম এশীয়।
র‌্যাবের মহা-পরিচালক
আনোয়ারুল ইকবাল র‌্যাপিড অ্যাকশন ব্যাটালিয়নের (র‌্যাব) প্রতিষ্ঠাতা মহাপরিচালক ছিলেন
অন্তর্বর্তীকালীন সরকারে দায়িত্ব পালন
খুব অল্প সময়ে ইকবাল জবাবদিহিতা ও স্বচ্ছতা নিশ্চিত করতে স্থানীয় সরকার কমিশন প্রতিষ্ঠা করেন, মহিলা ক্ষমতায়নের জন্য উপজেলা পরিষদ, ইউনিয়ন কাউন্সিল, পৌরসভা ও সিটি কর্পোরেশনের আইন সংশোধন করে এবং স্থানীয় স্তরের নির্বাচনে সরকারবান্ধব ব্যক্তিদের অংশগ্রহণ নিশ্চিতকরণের জন্য স্থানীয় সরকার কমিশন প্রতিষ্ঠা করেন।
তার আমলে সিটি কর্পোরেশন, পৌরসভা, ইউনিয়ন পরিষদ এবং বিশেষত দীর্ঘকাল ধরে উপজেলা পরিষদগুলিতে নির্বাচন অনুষ্ঠিত হয়েছে, যা বিগত রাজনৈতিক সরকারের আমলে অনুষ্ঠিত হয়নি। স্থানীয় সরকারগুলির কাছে বিকেন্দ্রীকরণ এবং কর্তৃত্বকে আরও সরানোর উদ্দেশ্যে, তিনি সুশাসন নিশ্চিত করতে সৎ, নিবেদিত ও সক্ষম প্রতিনিধিদের নির্বাচনের উপর জোর দিয়েছিলেন এবং একটি ন্যায়বিচার, ন্যায়সঙ্গত ও আলোকিত সমাজ গঠনে জোর দিয়েছিলেন।
শ্রম ও কর্মসংস্থান মন্ত্রণালয়ের উপদেষ্টা হিসাবে তিনি শ্রম মজুরি, সার্ভিস বুক, ছুটির দিন, আইডি কার্ড ইত্যাদির মতো সুবিধার একটি মান নির্ধারণ করতে সক্ষম হন এবং এবং সারাদেশে সমস্ত কারখানায় ন্যূনতম মজুরি বাস্তবায়নের জন্য অবিচ্ছিন্ন প্রচেষ্টা উন্নত করে তোলে বাংলাদেশের পোশাক খাতে সক্ষম স্তরের উল্লেখ করার জন্য সম্মতি পরিস্থিতি। এটি চূড়ান্তভাবে দেশের শ্রম অধিকারের পরিস্থিতির উন্নতি করেছে এবং সেক্টরে শ্রম সহিংসতার এক যুগের সমাপ্ত করেছে। রেডি মেড গার্মেন্টস (আরএমজি) খাত বাংলাদেশের পক্ষে সর্বোচ্চ বৈদেশিক মুদ্রা অর্জনকারী is তিনি বাংলাদেশের নতুন শ্রম আইন চূড়ান্ত করার পথে নেতৃত্ব দিয়েছিলেন এবং বিপজ্জনক কাজ থেকে সফলভাবে শিশুশ্রম নির্মূল করেছিলেন
মৃত্যু
ইকবাল ১৫ ই জানুয়ারি ২০১৫ সালে সংযুক্ত আরব আমিরাতের দুবাইয়ে তার মেয়ের বাড়িতে হৃদরোগে আক্রান্ত হয়ে মারা গেছেন। দোহার আনোয়ারের সাথে তার বিয়ে হয়েছিল। একসাথে তাদের দুই মেয়ে ফাহবিন আনোয়ার এবং তাসনিম আনোয়ার ছিল।
এ সাম অব লাইফ
এ সাম অব লাইফ (ইংরেজি: A Psalm of Life) হলো আমেরিকান লেখক হেনরি ওয়েডসওয়ার্থ লংফেলোর লেখা একটি কবিতা, যা "হোয়াট দ্য হার্ট অফ দ্য ইয়াং ম্যান সেড টু দ্য সামমিস্ট" নামেও পরিচিত।  লংফেলো কবিতাটি লিখেছিলেন তার প্রথম স্ত্রীর মৃত্যুর পরে এবং কীভাবে জীবনের সেরাটি করা যায় তা নিয়ে ভাবতে গিয়ে।  পরের বছর লংফেলোর কবিতার একটি সংগ্রহে অন্তর্ভুক্ত হওয়ার আগে এটি ১৮৩৮ সালে কোনো নাম ছাড়াই প্রকাশিত হয়েছিল।  এর অনুপ্রেরণামূলক বার্তা এটিকে লংফেলোর সবচেয়ে বিখ্যাত কবিতাগুলির মধ্যে একটি করে তুলেছে।
রচনা এবং প্রকাশনার ইতিহাস
লংফেলো, জার্মান লেখক জোহান উলফগ্যাং ফন গোয়েথে এর উপর বক্তৃতা শেষ করার পরপরই কবিতাটি লিখেছিলেন এবং তার দ্বারা প্রবলভাবে অনুপ্রাণিত হয়েছিলেন। তিনি হার্ভার্ড বিশ্ববিদ্যালয়ের সহযোগী অধ্যাপক এবং তার বন্ধু কর্নেলিয়াস কনওয়ে ফেলটনের সাথে কথোপকথনের মাধ্যমে এটি লিখতে অনুপ্রাণিত হয়েছিলেন;  দু'জন একটি সন্ধ্যা কাটিয়েছেন "বিষয়গুলি নিয়ে কথা বলে, যা একজনের আত্মার কাছে থাকে:-এবং জীবনের যুদ্ধে কীভাবে নিজেকে ধৈর্যের সাথে সহ্য করা যায়: এবং সেরা জিনিসগুলি তৈরি করা"।  পরের দিন, তিনি "জীবনের গীত" লিখেছিলেন।  লংফেলো তার প্রথম স্ত্রী মেরি স্টোরার পটারের মৃত্যুতে আরও অনুপ্রাণিত হয়েছিলেন এবং নিজেকে "যেকোন ভাগ্যের জন্য একটি হৃদয়" থাকতে বোঝানোর চেষ্টা করেছিলেন।
বিশ্লেষণ
একটি ABAB প্যাটার্নে লেখা কবিতাটি এর পাঠকদের সক্রিয়ভাবে বাঁচতে অনুপ্রাণিত করার উদ্দেশ্যে, এবং অতীতের জন্য বিলাপ বা ভবিষ্যতকে মঞ্জুর করার জন্য নয়। উপদেশমূলক বার্তাটি একটি জোরালো ট্রচেইক মিটার এবং ঘন ঘন বিস্ময়কর শব্দ দ্বারা আন্ডারস্কোর করা হয়। ১৮৭৯ সালে কবিতাটি সম্পর্কে একটি পাঠকের প্রশ্নের উত্তরে, লংফেলো নিজেই সংক্ষিপ্ত করেছিলেন যে কবিতাটি "আমার লেখার সময় আমার চিন্তাভাবনা এবং অনুভূতির একটি প্রতিলিপি এবং এতে যে দৃঢ় প্রত্যয় ব্যক্ত হয়েছিল, জীবন একটি অলস স্বপ্নের চেয়ে বেশি কিছু।" রিচার্ড হেনরি স্টডার্ড কবিতার থিমটিকে "সহনশীলতার পাঠ" হিসাবে উল্লেখ করেছেন। লংফেলো একটি সময়ের শুরুতে "জীবনের গীত" লিখেছিলেন যেখানে তিনি জুডাইকদের প্রতি আগ্রহ দেখিয়েছিলেন, বিশেষত ১৮৪০ এবং ১৮৫০ এর দশকে। আরও নির্দিষ্টভাবে, লংফেলো আমেরিকান সংস্করণ বা ইহুদি গল্পগুলির আমেরিকান প্রতিক্রিয়াগুলির দিকে নজর দিয়েছেন। এই স্ট্রেনে সবচেয়ে উল্লেখযোগ্য হল কবির "দ্য ইহুদি গ্রেভইয়ার্ড অ্যাট নিউপোর্ট", ​​নিউপোর্ট, রোড আইল্যান্ডের টুরো কবরস্থান থেকে অনুপ্রাণিত। আরও, গ্যেটের প্রভাব লক্ষণীয় ছিল। ১৮৫৪ সালে, একজন ইংরেজ পরিচিত ব্যক্তি পরামর্শ দিয়েছিলেন যে "জীবনের গান" নিছক একটি অনুবাদ। লংফেলো এটি অস্বীকার করেছিলেন, কিন্তু স্বীকার করেছিলেন যে তিনি তাঁর কাছ থেকে কিছু অনুপ্রেরণা পেয়েছিলেন কারণ তিনি লিখছিলেন "কাব্যিক জীবনের শুরুতে, যখন আমার কানে এক হাজার গান বাজছিল; এবং নিঃসন্দেহে অনেক প্রতিধ্বনি এবং পরামর্শ পাওয়া যাবে। বাস্তবতা যা মূল্য তার জন্য যান" আধুনিক পণ্ডিত অ্যাঞ্জেলা সোরবি উল্লেখ করেছেন যে, এটি তার আগের কবিতাগুলির মধ্যে একটি হওয়া সত্ত্বেও, "জীবনের গান" লংফেলোর সবচেয়ে শক্তিশালী মেসেজিংকে মূর্ত করে তোলে তরুণদের মহত্ত্ব খোঁজার জন্য। তিনি আরও নোট করেছেন যে বার্তাটি "পল রেভারের রাইড" এবং দ্য সং অফ হিয়াওয়াথার মতো অনুরূপ থিম সহ তাঁর কাজের অন্যান্য উদাহরণের চেয়েও শক্তিশালী।
নীলাঞ্জনা নীলা
নীলাঞ্জনা নীলা (জন্ম: ১৩ অক্টোবর ১৯৯৬) একজন বাংলাদেশী অভিনেত্রী এবং মডেল। তিনি ২০১৪ সালে বাংলাদেশী সৌন্দর্য প্রতিযোগিতা, লাক্স চ্যানেল আই সুপারস্টারের দ্বিতীয় রানার-আপ হয়েছেন। পরবর্তীতে তাকে বিভিন্ন বিজ্ঞাপন চিত্রের মডেল এবং নাটকে অভিনয় করতে দেখা যায়।
প্রথম জীবন
১৩ই অক্টোবর, ১৯৯৬ সালে সিলেটে নীলার জন্ম।
কর্মজীবন
২০১৪ সালে লাক্স চ্যানেল আই সুপারস্টারে দ্বিতীয় রানার্সআপ হয়ে নীলা টেলিভিশনে তার কর্মজীবন শুরু করেন। তিনি বেশ কিছু টেলিভিশন বিজ্ঞাপনে মডেল হিসেবে তার শোবিজ ক্যারিয়ার শুরু করেন। বিজ্ঞাপন চলচ্চিত্রের আসার পর, তিনি সেভেন আপের টেলিভিশন বিজ্ঞাপন দিয়ে সাফল্য অর্জন করেন, যার জন্য তিনি সমালোচকদের প্রশংসা লাভ করেন। যার জন্য তিনি সেরা মডেলের মনোনয়ন অর্জন করেন। পাশাপাশি তাকে সেভেন আপের বিলবোর্ডেও দেখা যায়। নীলা বিভিন্ন বাংলাদেশী ও বহুজাতিক ব্রান্ডের সাথে যুক্ত হয়েছেন। নীলাকে বিভিন্ন ব্র্যান্ড যেমন- সেভেন আপ, বাংলালিংক, ক্লোজ আপ, ইতালিয়ানো মেলামাইন (আরএফএল), রিং আইডি, ক্রিসেন্ট ফুটওয়্যার (২০১৬) এবং আরো অনেক ব্র্যান্ডের মডেল হয়েছেন। ২০১৭ সালের জানুয়ারিতে তিনি বাংলাদেশ টেলিভিশন শিল্পে অসাধারণ পারফরম্যান্সের জন্য লাক্স ইমার্জিং তারকা পুরস্কার লাভ করেন। সম্প্রতি তিনি বদরুল আনাম সৌদ পরিচালিত তার প্রথম পূর্ণদৈর্ঘ্য চলচ্চিত্র "গহীন বালুচর" এর অভিনয় সম্পন্ন করেছেন। এ ছাড়াও তিনি পঞ্চাশোর্ধ নাটকে অভিনয় করেছেন। সম্প্রতি আরও ২ টি পূর্ণদৈর্ঘ্য চলচ্চিত্রের কাজ করছেন।
পালিকির
পালিকির পশ্চিম প্রশান্ত মহাসাগরে অবস্থিত মাইক্রোনেশিয়া যুক্তরাজ্যের রাজধানী শহর। এখানে প্রায় ৪৬০০ লোক বাস করে।
২০২০–২১ উয়েফা নেশনস লিগ
২০২০–২১ উয়েফা নেশনস লিগ (2020–21 UEFA Nations League; যা সংক্ষেপে ২০২০–২১ ইউএনএল নামে পরিচিত) উয়েফা দ্বারা আয়োজিত আন্তর্জাতিক ফুটবল প্রতিযোগিতা উয়েফা নেশনস লিগের দ্বিতীয় আসর, যেখানে ইউরোপের ফুটবল সংস্থা উয়েফার অন্তর্ভুক্ত ৫৫টি জাতীয় ফুটবল দল (পুরুষ) প্রতিযোগিতা করছে। এই আসরের লিগ পর্ব ২০২০ সালের ৩রা সেপ্টেম্বর হতে ১৮ই নভেম্বর পর্যন্ত অনুষ্ঠিত হয়েছে, নেশনস লিগ পর্ব ২০২১ সালের ৬ হতে ১০ই অক্টোবর পর্যন্ত অনুষ্ঠিত হচ্ছে এবং অবনমন প্লে-আউট ২০২২ সালের ২৪ হতে ২৯শে মার্চ পর্যন্ত অনুষ্ঠিত হবে।
পালিকির
পালিকির শহরটি বৃহত্তর সোকেহস পৌরসভার অন্তর্ভুক্ত, যার জনসংখ্যা প্রায় ৭ হাজার। শহরটি পোনপেই দ্বীপের উত্তর-পশ্চিম পার্শ্বে অবস্থিত। পোনপেই দ্বীপে প্রায় ৩৩ হাজার এবং সমগ্র মাইক্রোনেশিয়া যুক্তরাজ্যে প্রায় ১ লক্ষ লোক বাস করে। পোনপেই দ্বীপটি একটি সুউচ্চ আগ্নেয় দ্বীপ যাকে একটি প্রবালপ্রাচীর ঘিরে রেখেছে। তবে পালিকির নয়, পালিকিরের উত্তর-পূর্বে অবস্থিত উপকূলীয় শহর কোলোনিয়া পোনপেই দ্বীপের বৃহত্তম শহর।
২০২০–২১ উয়েফা নেশনস লিগ
পর্তুগাল উয়েফা নেশনস লিগের পূর্ববর্তী আসরের চ্যাম্পিয়ন, যারা ২০১৮–১৯ আসরের ফাইনালে নেদারল্যান্ডসকে ১–০ গোলের ব্যবধানে পরাজিত করে প্রথমবারের মতো শিরোপা জয়লাভ করেছে। তবে, এই আসরের গ্রুপ পর্বে ফ্রান্সের পেছনে গ্রুপে দ্বিতীয় স্থান অর্জন করার ফলে তারা ২০২১ সালের নকআউট পর্বে উত্তীর্ণ হতে ব্যর্থ হয়েছে। পূর্ববর্তী উয়েফা নেশনস লিগ নকআউট পর্বে উত্তীর্ণ দলগুলোর একটি দলও এই আসরের নকআউট পর্বে খেলার জন্ত উত্তীর্ণ হতে পারেনি।
পালিকির
ইতিহাস
পোনপেই প্রাচীন যুগ থেকেই বিভিন্ন গোত্রের অধীনে ছিল। পালিকির আদিতে একটি গুরুত্বহীন ও ক্ষুদ্র গ্রাম ছিল। পর্তুগিজ ও স্পেনীয়রা ১৫শ শতকে পোনপেই আবিষ্কার করে, কিন্তু তারা তখন এখানে বসতি স্থাপন করেনি। ১৮৮৬ সালে এসে স্পেনীয়রা এখানে একটি উপনিবেশ স্থাপন করে। এরপরে ১৮৯৮ সালে স্পেনীয়-মার্কিন যুদ্ধশেষে জার্মান দ্বীপটিকে স্পেনের কাছ থেকে কিনে নেয়। প্রথম বিশ্বযুদ্ধের সময় দ্বীপটি জাপানিদের দখলে চলে আসে। ২য় বিশ্বযুদ্ধের সময় জাপানিরা কোলোনিয়ার কাছে একটি বিমানবন্দর নির্মাণ করে। দ্বিতীয় বিশ্বযুদ্ধের পরে দ্বীপটি মার্কিন সরকার কর্তৃক পরিচালিত হয়। ১৯৭৯ সালে মাইক্রোনেশিয়া যুক্তরাষ্ট্র স্বাধীনতা লাভ করে। মাইক্রোনেশিয়া যুক্তরাষ্ট্রের সরকার সিদ্ধান্ত নেয় যে পালিকির এলাকাটিকে একটি শহরে রূপান্তরিত করে এখানে পরিকল্পিতভাবে রাজধানী শহর বানানো হবে যাতে এখানে রাষ্ট্রের কেন্দ্রীয় প্রশাসনগুলি স্থাপন করা যায়। ১৯৮৯ সালে পালিকিরকে রাষ্ট্রের রাজধানী ঘোষণা করা হয়। মার্কিন যুক্তরাষ্ট্র এলাকাটিকে একটি আধুনিক শহর হিসেবে গড়ে তুলতে ১ কোটি ৫০ লক্ষ মার্কিন ডলার অর্থ দিয়ে সাহায্য করে । সমস্ত সরকারী কার্যালয়, কিছু আবাসিক ভবন, এবং মাইক্রোনেশিয়া যুক্তরাষ্ট্রের রাষ্ট্রপতির বাসভবন এখানে নির্মাণ করা হয়। তা সত্ত্বেও বর্তমানে এটি একটি গ্রামীণ এলাকাই রয়ে গেছে, যার জনসংখ্যা মাত্র ৪৬৪৫।
ভূগোল
পালিকির পোনপেই দ্বীপের উত্তর-পশ্চিমভাগে সাগর থেকে অভ্যন্তরে অবস্থিত। দ্বীপের অভ্যন্তরে আছে সুউচ্চ কিছু পর্বত আর উপকূলে আছে প্রবালপ্রাচীর।
জলবায়ু
কোপ্পেন শ্রেণীকরণ অনুযায়ী পালিকিরের জলবায়ু ক্রান্তীয় অতিবৃষ্টি অরণ্য প্রকৃতির। শহরের তাপমাত্রায় তেমন বৈচিত্র্য নেই, প্রতিদিন গড়ে সারা বছর ধরেই তাপমাত্রা ২৭ ডিগ্রি সেলসিয়াস থাকে। তবে এখানে প্রচুর বৃষ্টিপাত হয়; গড়ে প্রতি বছর ৪৮০০ মিলিমিটার বৃষ্টিপাত হয়।
পূর্ব তিমুরের পৌরসভা
ডান|থাম্ব|400x400পিক্সেল| পূর্ব তিমুর কাউন্টি মানচিত্র পূর্ব তিমুর ১৩টি পৌরসভায বিভক্ত। পৌরসভাগুলি প্রশাসনিক উপ-জেলা এবং গ্রামে বিভক্ত।
নিয়ামত শেখ
নিয়ামত শেখ হলেন একজন ভারতীয় বাঙ্গালী রাজনীতিবিদ এবং পশ্চিমবঙ্গের বিধানসভার সদস্য।
নিয়ামত শেখ একজন হরিহরপাড়া বিধানসভা কেন্দ্রের তৃনমূল কংগ্রেসের বর্তমান বিধায়ক, ব্লক সভাপতি হিসাবে নিযুক্ত আছেন।
টাইর‍্যানোসরাস
টাইর‍্যানোসরাস ( or, অর্থ টাইর‍্যান্ট লিজার্ড যা গ্রীক শব্দ টাইর‍্যানোস এবং সরাস (লিজার্ড) থেকে এসেছে। ) এটি কোয়েলুরোসরিয়ান থেরাপড গণের ডাইনোসর। টাইর‍্যানোসরাস রেক্স ((লাতিন রেক্স অর্থ রাজা) একটি সুপরিচিত বৃহৎ থেরাপডস। টাইর‍্যানোসরাস বর্তমানের উত্তর আমেরিকার পশ্চিমাংশে তখনকার লারামিডিয়া নামের দ্বীপ মহাদেশে বাস করতো। বিভিন্ন পাথরে রুপান্তরিত হওয়া জীবাশ্মের সন্ধান পাওয়া গেছে যা ম্যাসট্রিচশিয়ান যুগের, ৬৮ থেকে ৬৬ বছর আগেকার।. এরা টাইর‍্যানোসরয়েডস পরিবারের শেষ সদস্য,, এবং শেষ অপক্ষী ডাইনোসরগোষ্ঠী।
অন্যান্য টাইর‍্যানোসরয়েডের মত টাইর‍্যানোসরাস দ্বীপদ, মাংসাশী, সুবৃহৎ মাথার খুলি, লম্বা এবং ভারী লেজযুক্ত প্রাণী। এদের সামনের পা খুবই ছোট কিন্তু আকারের তুলনায় অস্বাভাবিক শক্তিধর এবং দুটো করে আঙুল আছে।  সবথেকে ভালো আকারে পাওয়া  লম্বা, পা থেকে 3.66 m উঁচু, ,
বর্ণনা
টাইনোসরাস রেস ছিলো অন্যতম বৃহৎ স্থলচর মাংসাশী প্রাণী। প্রাপ্ত পরিপূর্ণ নমুনা সমূহের মধ্যে সব থেকে বড়টি রাখা হয়েছে প্রাকৃতিক ইতিহাস জাদুঘরে যার নাম FMNH PR2081 এবং ডাকনাম সু, লম্বায় ৪০ ফুট,  উরু থেকে ১২ ফুট উঁচু এএবং ওজন সাড়ে চার থেকে সাত মেট্রিক টনের বেশীও হতো।
২০১১ সালের এক গবেষণা থেকে জানা যায় সু এর ওজন, সর্ববৃহৎ টাইর‍্যানোসরাস, ৯.৫ এবং ১৮.৫ মেট্রিক টনের মধ্যে। গবেষণা পত্রের লেখকেরা এই ঊর্ধ্ব ও নিম্ন পরিমাপের কারণ হিসেবে উল্লেখ করেছেনন যে এরা খুব চিকনও হতে পারে আবার খুব মোটাও হতে পারে।
শ্রেণীবিভাগ
১৯৫৫ সালে সোভিয়েত প্যালেন্টোলজিস্ট এভগেনি মালেভ মংগোলিয়াতে প্রাপ্ত নতুন এক প্রজাতির নামকরণ করেন টাইনোসরাস বাটার। ১৯৬৫ সালে এই প্রজাতির নাম পরিবর্তন করে টারবোসরাস বাটার রাখা হয়। অনেক গবেষণায় প্রমাণিত হয়েছে যে টার্বোসরাস বাটার হচ্ছে টাইর‍্যানোসরাস রেক্সের সিস্টার ট্যাক্সন। টি. বাটার কে টাইনোসরাসের এশীয় প্রজাতি হিসেবে ধরা হয়।
সাম্প্রতিক বর্ণনা থেকে জানা যায় যে টি. বাটারের খুলি টি. রেক্সের তুলনায় অনেক সরু এবং কামড়ানোর সময় খুলিতে টানের পরিমান টি রেক্স থেকে আলাদা, এলিয়োর‍্যামুস এর মত। এলিয়োর‍্যামুস হচ্ছে একধরনের এশিয়ান টাইর‍্যানোসর।
মধুমতি (২০১১-এর চলচ্চিত্র)
মধুমতি ২০১১ সালের ১৪ এপ্রিল মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন খ্যাতিমান পরিচালক শাহজাহান চৌধুরী। রাবেয়া খাতুন এর জনপ্রিয় (উপন্যাস) 'মধুমতি' অবলম্বনে ছবিটি নির্মিত। ইমপ্রেস টেলিফিল্ম এর ছবি 'মধুমতি'তে শেখ সাদী খানের সুর ও সংগীত পরিচালনায় রয়েছে শ্রুতিমধুর কয়েকটি গান। ছবির গল্পের মূল চরিত্র হলো আবু এই আবু চরিত্রে অভিনয় করেছেন রিয়াজ। । এছাড়াও ছবিতে গ্রামের একজন নারীর চরিত্রে অভিনয় করছেন ইলোরা গহর, 'লাক্স-চ্যানেল আই সুপারস্টার' চৈতী, শহিদুল আলম সাচ্চু, সাবেরী আলম সহ আরও অনেকে।
কাহিনী সংক্ষেপ
শহরের কলেজপড়ুয়া তরুণ 'আনু' (রিয়াজ) এক সময় গ্রামে গিয়ে তাঁত শিল্পের উন্নয়নে নিজেকে আত্মনিয়োগ করে। গত শতকের ষাটের দশকে বাংলাদেশের তাঁতশিল্পে ক্রান্তিকাল চলছিল। যন্ত্রচালিত বস্ত্র কারখানার কাছে আস্তে আস্তে হারিয়ে যেতে বসেছিল হস্তচালিত তাঁত। এ সময় তাঁতি সম্প্রদায়ের বিশ্ববিদ্যালয়-পড়ুয়া দুই যুবক-যুবতী আনোয়ার ও মিনারা (চৈতী) গ্রামে ফিরে তাঁতিদের সহযোগিতায় মনোযোগ দেয়। মিনারা তাদের সচেতন করার চেষ্টা করে। অন্যদিকে আনোয়ার প্রতিষ্ঠা করে সমবায় সমিতি। আর তাঁতিরা স্বপ্ন দেখে নতুন করে বাঁচার। স্বপ্নের পথে বাধা হয়ে দাঁড়ায় অসাধু লোকজন। তাঁতিদের স্বপ্ন পূরণের গল্প নিয়েই নির্মিত হয়েছে 'মধুমতি' চলচ্চিত্রটি। ---করুণ পরিণতির মধ্য দিয়ে আনু'র যবনিকাপাত ঘটে...।
সংগীত
মধুমতি ছবির সংগীত পরিচালনা করেছেন প্রখ্যাত সংগীত পরিচালক শেখ সাদী খান। সুর ও সংগীত পরিচালনায় একটি গানের প্লে-ব্যাক ২০০৮-এর চ্যানেল আই সেরা কণ্ঠ প্রতিযোগিতার রানারআপ ইমরান, গানটির শিরোনাম 'এই যে নদী শুয়ে আছে'। এতে ৫টি গান রয়েছে ৩টি লিখেছেন নির্মাতা শাহজাহান চৌধুরী, ১টি কথাসাহিত্যিক হুমায়ূন আহমেদ ও ১টি কবির বকুল। কণ্ঠ দিয়েছেন হাবিব, এসআই টুটুল, ইমরান, ঝিলিক।
সুনীল কুমার পিন্টু
সুনীল কুমার পিন্টু হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি সীতামারহি লোকসভা কেন্দ্রের লোকসভা সদস্য হিসেবে নির্বাচিত হন।
টাঙ্গাইল স্টেডিয়াম
টাংগাইল স্টেডিয়াম (টাংগাইল জেলা স্টেডিয়াম নামেও পরিচিত) টাংগাইল জেলার ক্লাব রোডে অবস্থিত বাংলাদেশের একটি স্টেডিয়াম। এটি টাংগাইলের ভাসানী হল ও ঈদগাহ্‌ মাঠের উত্তরে, শহীদ স্মৃতি পৌর উদ্যানের পশ্চিম পাশে ২০০ মিটার দূরে অবস্থিত। এ স্টেডিয়ামটি ক্রিকেট, ফুটবল, কনসার্ট, সাংস্কৃতিক অনুষ্ঠান আয়োজনসহ বিভিন্ন কাজে ব্যবহৃত হয়। স্টেডিয়ামটি ১৯৩৮ সালে প্রতিষ্ঠিত হয়েছিল।
ক্রিকেট
বাংলাদেশের সবচেয়ে জনপ্রিয় খেলা ক্রিকেট হওয়ায় এ স্টেডিয়ামে অধিকাংশ সময়ই ক্রিকেট ম্যাচ অনুষ্ঠিত হয়ে থাকে। এটি আন্তঃজেলা ক্রিকেট টুর্নামেন্ট ও স্থানীয় ম্যাচের ভেন্যু হিসেবে ব্যবহৃত হয়।
ফুটবল
এ স্টেডিয়ামে আন্তঃজেলা ফুটবল টুর্নামেন্টসমূহ অনুষ্ঠিত হয়ে থাকে। এছাড়াও ২০১৪ সাল থেকে এখানে জাতীয় ফুটবলও খেলা হয়ে থাকে।
কলকাতার রাস্তার তালিকা
এটি কলকাতার এবং এর আশেপাশের বিখ্যাত রাস্তা, সড়ক এবং পথের একটি তালিকা।
ইসলামি সন্ত্রাসী হামলার তালিকা
থাম্ব|১৯৯০ এর দশকের শেষের দিক থেকে জিহাদি জঙ্গিরাদের ব্যবহৃত " [[জিহাদের কালো পতাকা "।]] ফন্ডাপোলের তথ্য মতে, ১৯৭৯ থেকে ২০২১ সালের মে মাসের মধ্যে বিশ্বব্যাপী কমপক্ষে ৪৮,০৩৫টি ইসলামি সন্ত্রাসী হামলা হয়েছে। যার ফলে কমপক্ষে ২১০,১৩৮ জনের মৃত্যু হয়েছে। গড়ে এই সময়ের মধ্যে একটি ইসলামি হামলার ফলে প্রায় ৪.৪ জনের মৃত্যু হয়েছে। ব্যবহৃত অস্ত্রের সবচেয়ে সাধারণ ধরন হল বিস্ফোরক (৪৩.৯%)। এই আক্রমণগুলির প্রধান লক্ষ্য হল সামরিক (৩১.৭%), তারপরে বেসামরিক (২৫.০%) এবং পুলিশ বাহিনী (১৮.৩%)। আফগানিস্তান ইসলামি সন্ত্রাসে সবচেয়ে বেশি ক্ষতিগ্রস্ত দেশ ছিল, তারপরে রয়েছে ইরাক এবং সোমালিয়া । অন্তত ৮২টি ইসলামপন্থী হামলা এবং ৩৩২ জনের মৃত্যু সহ, ফ্রান্স ইউরোপীয় ইউনিয়নের মধ্যে ইসলামি সন্ত্রাসের দ্বারা সবচেয়ে বেশি ক্ষতিগ্রস্ত দেশ। ইসলামি হামলার সংখ্যাগরিষ্ঠ (৮৯.৫%) মুসলিম দেশগুলিতে এবং শিকার একই অনুপাতে প্রধানত মুসলমানরাই।
নিম্নে ইসলামি সন্ত্রাসী হামলার একটি অসম্পূর্ণ তালিকা:
বহিঃসংযোগ
মার্কিন সরকার:
খবর:
তালিকা সহ বই:
অতিরিক্ত সম্পদ সহ বই:
ওয়েব সাইট/পৃষ্ঠা:
তাপ্তি নদী
তাপ্তি নদী (গুজরাতি: તાપ્તી, হিন্দি: ताप्ती; আদিনাম তাপী নদী, সংস্কৃত: तापी) মধ্য ভারতের একটি নদী। ৭২৪ কিলোমিটার দীর্ঘ এই নদীটি উপদ্বীপীয় ভারতের অন্যতম প্রধান নদী। এই অঞ্চলে যে তিনটি মাত্র পশ্চিমবাহিনী নদী আছে, তাপ্তি তার মধ্যে অন্যতম (অন্য নদীদুটি হল নর্মদা ও মাহি নদী।
তাপ্তি নদীর উৎস দক্ষিণ মধ্যপ্রদেশের সাতপুরা পর্বতশ্রেণীর পূর্বভাগে। অতঃপর এই নদী পশ্চিমমুখে প্রবাহিত হয়ে মধ্যপ্রদেশের নিমার অঞ্চল, মহারাষ্ট্র রাজ্যের খান্দেশ ও পূর্ব বিদর্ভ অঞ্চলের উপর দিয়ে প্রবাহিত হয়ে দাক্ষিণাত্য মালভূমির উত্তর-পশ্চিম কোণ ঘেঁষে দক্ষিণ গুজরাতের সুরাট জেলায় সুরাট বন্দরনগরীর নিকট আরব সাগরের খাম্বাত উপসাগরে পতিত হয়েছে। সমান্তরালভাবে প্রবাহিত নর্মদা নদীর সঙ্গে এই নদী উত্তর ও দক্ষিণ ভারতের সীমা নির্দেশ করে। গুজরাত ও মহারাষ্ট্রের সীমানার কাছে তাপ্তি নদীর দক্ষিণে সহ্যাদ্রি বা পশ্চিমঘাট পর্বতমালার উৎস।
চারু শর্মা
চারু শর্মা একজন ভারতীয় ধারাভাষ্যকার, উপস্থাপক এবং কুইজমাস্টার । তিনি বিখ্যাত প্রো কাবাডি লিগের পরিচালক।
তিনি ২০০৮ সালের ইন্ডিয়ান প্রিমিয়ার লিগের জন্য রয়্যাল চ্যালেঞ্জার্স ব্যাঙ্গালোর টি-টোয়েন্টি ক্রিকেট দলের সিইও ছিলেন কিন্তু দলের দুর্বল পারফরম্যান্সের কারণে তাকে পদত্যাগে বাধ্য করা হয়েছিল। যদিও রয়্যাল চ্যালেঞ্জার্সের কর্মকর্তারা বলেছেন যে শর্মা নিজেই পদত্যাগ করেছেন, তিনি এই বলে তাদের বিরোধিতা করেছেন যে তাকে দলের মালিক বিজয় মালিয়ার নির্দেশে ইউনাইটেড ব্রিউয়ারিজ লিমিটেড বরখাস্ত করেছে।
শর্মা ২০২২ সালের ইন্ডিয়ান প্রিমিয়ার লিগের নিলামে স্ট্যান্ড-ইন নিলামকারী ছিলেন, মূল নিলামকারী হিউ এডমিডস হঠাৎ পোস্টাল হাইপোটেনশনের কারণে অসুস্থ হয়ে পড়লে তিনি দায়িত্ব পালন করেন।
কর্মজীবন
চারু শর্মা মন্দিরা বেদীর সাথে তার টেলিভিশন উপস্থাপনা (বিশেষ করে ক্রিকেটে ) জন্য সুপরিচিত। তিনি টেলিভিশন প্রোগ্রাম এবং অন্যান্য ইভেন্টে একজন কুইজমাস্টার হিসাবেও পরিচিত। তিনি নিয়মিত অ্যাওয়ার্ড শো, কর্পোরেট ইভেন্টগুলি হোস্ট করেন এবং 'দলগত কাজ' ও 'নেতৃত্ব' বিষয়ক সেমিনার পরিচালনা করেন। তার পিতা ছিলেন বিখ্যাত শিক্ষাবিদ মিস্টার এনসি শর্মা, যিনি আজমেরের মেয়ো কলেজের প্রাক্তন উপাধ্যক্ষ ছিলেন।
যখন ইকোনমিক টাইমস তার সাথে আইপিএল বিতর্ক সম্পর্কে কথা বলেছিল তখন তিনি বলেছিলেন, "আমি মনে করি আমি এটির জন্য খুব কঠোর পরিশ্রম করেছি, সম্ভবত সবচেয়ে কঠিন। এর আগে কয়েকটি ম্যাচ হেরেছে এবং তাই পরের ম্যাচগুলোও হেরেছে। আমি বিশ্বাস করতে চাই যে আমি একটি প্রেসার কুকারের বাষ্পের লাইনে ছিলাম যা মুক্তির অপেক্ষায় ছিল।"
প্রো কাবাডি
প্রো কাবাডি লীগ ২০১৪ সালে প্রতিষ্ঠিত একটি পেশাদার কাবাডি লীগ। এটি "ক্যারাভান ফরম্যাটে" খেলা একটি আট-শহরের লিগ হিসাবে প্রণয়ন করা হয়, যা মোট ৬০টি ম্যাচ খেলার জন্য ৮টি ভেন্যুতে একসাথে ভ্রমণ করে। এটি 'মশাল স্পোর্টস'-এর একটি উদ্যোগ, এটি আনন্দ মাহিন্দ্রা এবং চারু শর্মা সহ-প্রতিষ্ঠা করেছিলেন, যিনি মাশাল স্পোর্টসের একজন পরিচালকও। স্টার ইন্ডিয়া মাশাল স্পোর্টসের ৭৪% অংশীদারিত্ব অর্জন করেছে, এবং এখন মাশাল স্পোর্টসের সংখ্যাগরিষ্ঠ মালিক হিসাবে পুরো লিগের নিয়ন্ত্রণ রয়েছে। মাশাল স্পোর্টস ইন্টারন্যাশনাল কাবাডি ফেডারেশন (আইকেএফ) থেকে ১০ বছরের জন্য লিগ আয়োজনের স্বত্ব অধিগ্রহণ করেছে যেখানে এটি আরও নবায়ন করার বিকল্প রয়েছে।
কোকা-কোলা বাহরাইন প্রিমিয়ার লীগ 2018
চারু শর্মা বাহরাইনে ক্রিকেটের প্রচারের জন্য আমন্ত্রিতদের মধ্যে ছিলেন এবং কোকা-কোলা বাহরাইন প্রিমিয়ার লিগ কুইজ ২০১৮এর ফাইনালে ছিলেন।
ফুটবল ক্লাব হোঙ্কা
ফুটবল ক্লাব হোঙ্কা (Football Club Honka; এছাড়াও এস্পোর্ত হোঙ্কা, এফসি হোঙ্কা অথবা শুধুমাত্র হোঙ্কা নামে পরিচিত) হচ্ছে এস্পু ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৫৭ সালে প্রতিষ্ঠিত হয়েছে। এফসি হোঙ্কা তাদের সকল হোম ম্যাচ এস্পুর তাপিওলান উরহেইলুপুইস্তোয় খেলে থাকে; যার ধারণক্ষমতা হচ্ছে ৬,০০০। বর্তমানে এই ক্লাবের ম্যানেজারের দায়িত্ব পালন করছেন ভেসা ভাসারা এবং সভাপতির দায়িত্ব পালন করছেন ফারিদ আইনেতদিন। ফিনীয় মধ্যমাঠের খেলোয়াড় দুয়ার্তে তাম্মিলেহতো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি হোঙ্কা এপর্যন্ত ৪টি শিরোপা জয়লাভ করেছে; যার মধ্যে ১টি ফিনীয় কাপ, ২টি ফিনীয় লীগ কাপ এবং ১টি ইক্কোনেন শিরোপা রয়েছে।
অর্জন
ভেইক্কাউসলিগা
ইক্কোনেন
ফিনীয় কাপ
ফিনীয় লীগ কাপ
আবুল কাসিম জাহরাবি
আবুল কাসিম খালাফ ইবনে আল-আব্বাস আল-জাহরাবি (৯৩৬–১০১৩), (أبو القاسم خلف بن العباس الزهراوي) ছিলেন আন্দালুসীয় একজন মুসলিম চিকিৎসক। তাকে মধ্যযুগের মুসলিম বিশ্বের সবচেয়ে মহৎ শল্যবিদ এবং তাকে আধুনিক শল্যচিকিৎসার জনক বলে গণ্য করা হয়। চিকিৎসাবিজ্ঞান নিয়ে তার লেখা বইয়ের নাম কিতাবুল তাসরিফ। এটি চিকিৎসা সংক্রান্ত ৩০ খন্ডের বিশ্বকোষ। শল্যচিকিৎসার প্রক্রিয়া ও যন্ত্র নিয়ে তার অবদান প্রাচ্য ও পাশ্চাত্যে আধুনিক কালেও প্রভাব ফেলেছে। কিছু কিছু বিষয়ে এখনও ব্যবহার করা হয়।
দক্ষিণ বিহার কেন্দ্রীয় বিশ্ববিদ্যালয়
সেন্ট্রাল ইউনিভার্সিটি অব সাউথ বিহার (সিইউএসবি) বা দক্ষিণ বিহার কেন্দ্রীয় বিশ্ববিদ্যালয় কেন্দ্রীয় বিশ্ববিদ্যালয় আইন, ২০০৯ (২০০৯-এর ধারা ২৫)-এর অধীনে ভারত সরকার কর্তৃক ১৬ টি নতুন কেন্দ্রীয় বিশ্ববিদ্যালয়গুলির মধ্যে একটি হিসাবে প্রতিষ্ঠিত হয়। বিশ্ববিদ্যালয়টি ভারতের গয়া জেলার পঞ্চনপুরে অবস্থিত। লোকসভার স্পিকার মীরা কুমার ২০১৪ সালের ২৭শে ফেব্রুয়ারি গয়াতে স্থায়ী বিদ্যায়তনের ক্যাম্পাসের ভিত্তিপ্রস্তর স্থাপন করেন। বিশ্ববিদ্যালয় বিদ্যায়তনটি পঞ্চনপুরে ৩০০ একর জুড়ে বিস্তৃত রয়েছে। ডাঃ সি পি ঠাকুর হলেন ভারতের রাষ্ট্রপতি কর্তৃক নবনিযুক্ত আচার্য। সিইউএসবি হল এনএএসি কর্তৃক স্বীকৃত 'এ' গ্রেড বিশ্ববিদ্যালয়।
শাসন
ভারতের রাষ্ট্রপতি হলেন বিশ্ববিদ্যালয়ের পরিদর্শক। আচার্য হলেন বিশ্ববিদ্যালয়ের আনুষ্ঠানিক প্রধান, তবে নির্বাহী ক্ষমতা উপাচার্যের নিকট থাকে। আদালত, কার্যনির্বাহী পরিষদ, একাডেমিক কাউন্সিল, বোর্ড অব স্টাডিজ ও ফিনান্স কমিটি হল বিশ্ববিদ্যালয়ের প্রশাসনিক কর্তৃপক্ষ।
বিশ্ববিদ্যালয় আদালত হল বিশ্ববিদ্যালয়ের সর্বোচ্চ কর্তৃপক্ষ। আদালতটির নিকট বিশ্ববিদ্যালয়ের বিস্তৃত নীতি ও কর্মসূচি পর্যালোচনা করার এবং বিশ্ববিদ্যালয়ের উন্নতি ও উন্নয়নের জন্য ব্যবস্থার প্রস্তাব করার ক্ষমতা রয়েছে; কার্যনির্বাহী পরিষদ হল বিশ্ববিদ্যালয়ের সর্বোচ্চ নির্বাহী সংস্থা। একাডেমিক কাউন্সিল হল বিশ্ববিদ্যালয়ের সর্বোচ্চ একাডেমিক সংস্থা এবং বিশ্ববিদ্যালয়ের একাডেমিক নীতিসমূহের উপর সমন্বয় ও অনুশীলনের জন্য সাধারণ তত্ত্বাবধানের জন্য কাজ করে। এটির সমস্ত একাডেমিক বিষয়ে কার্যনির্বাহী পরিষদকে পরামর্শ দেওয়ার অধিকার রয়েছে। অর্থ কমিটি বা ফিনান্স কমিটি আর্থিক নীতি, লক্ষ্য ও বাজেট সুপারিশের কাজে নিয়োজিত রয়েছে।
পঠন-পাঠন
বিশ্ববিদ্যালয় বিভিন্ন ক্ষেত্রে স্নাতকোত্তর ও স্নাতক কর্মসূচির প্রস্তাব করে। প্রারম্ভিক সময়ে এনটিএ দ্বারা এবং কিছু ক্ষেত্রে ইন্টারভিউ বা গ্রুপ আলোচনার মাধ্যমে বিশ্ববিদ্যালয়টিতে শিক্ষার্থীদের ভর্তি করা হত। এখন বিশ্ববিদ্যালয়ে শিক্ষার্থীদের ভর্তির জন্য সেন্ট্রাল ইউনিভার্সিটিজ কমন এন্ট্রান্স টেস্ট (সিইউসিইটি) নামে একটি সর্বভারতীয় সাধারণ প্রবেশিকা পরীক্ষা পরিচালনা করা হয়। পরীক্ষা ভারত জুড়ে বিভিন্ন শহরের পরীক্ষা কেন্দ্রসমূহে অনুষ্ঠিত হয়।
অধিরাজ গাঙ্গুলি
অধিরাজ গাঙ্গুলি ভারতীয় টেলিভিশন অভিনেতা। তিনি গোয়েন্দা তাতার ছবিতে তাতারের ভূমিকায় অভিনয় করেছেন। প্রসেনজিৎ চট্টোপাধ্যায় অভিনীত মহানায়ক ধারাবাহিকে কাজ করেছেন তিনি। বর্তমানে  জি বাংলার সৌদামিনীর সংসার ধারাবাহিকে অন্যতম প্রধান চরিত্রে অভিনয় করছেন।
নয়নতারা (অভিনেত্রী)
নয়নতারা (জন্ম: ডাইয়ানা মরিয়ম কুরিয়ান, ১৮ নভেম্বর ১৯৮৪) হলেন একজন ভারতীয় চলচ্চিত্র অভিনেত্রী, যিনি প্রধানত তামিলসহ কিছু মালয়ালম ও তেলুগু চলচ্চিত্রে অভিনয় করেন। তিনি একাধিক পুরস্কারপ্রাপ্ত অভিনেত্রী।
নয়নতারা ২০০৩ সালে জয়ারামের সাথে মালয়ালম ছবি মানস্‌সিনাক্কারে দিয়ে অভিনয় জীবন শুরু করেন। তিনি তামিল এবং তেলুগু ছবিতে কাজ করার পূর্বে সুপার হিট মালয়ালম ছবি নাত্থুরাজাভুতে সহশিল্পী হিসেবে অভিনয় করেন। তিনি তামিল চলচ্চিত্রে ২০০৫ সালে অভ্যএবং ২০০৬ সালে লক্সমি ছবি দিয়ে তেলুগু চলচ্চিত্রে পদার্পণ করেন এবং ছবি দুটিতে সাফল্য পান। পরে ব্যবসায়িক সাফল্যমন্ডিত একাধিক ছবি যেমন চন্দ্রমুখী (২০০৫), দুবাই সেনু (২০০৭), তুলসী (২০০৭), বিল্লা (২০০৭), ইয়ারাদি নি মোহিনী (২০০৮), আদ্ভান (২০০৯), আধূরস্‌ (২০১০), সিংহ (২০১০), বস এনজিরা ভাস্করন (২০১০), শ্রী রামা রাজ্যম (২০১১), রাজা রাণী (২০১৩), আরম্ভাম (২০১৩), থানি অরুভান (২০১৫), মায়া (২০১৫), নানুম রৌডি ধান (২০১৫), বাবু বঙ্গরাম (২০১৬), এবং ইরু মুগান (২০১৬) ছবিগুলোতে তিনি চরিত্র প্রধান হিসেবে অবদান রাখেন, যেগুলো পরে তাকে দক্ষিণাত্যের ভারতীয় চলচ্চিত্রে অনুষ্কা শেট্টির পরে সর্বোচ্চ পারিশ্রমিক গ্রহীতা হিসেবে প্রতিষ্ঠিত করে।
প্রাথমিক জীবন
নয়নতারা বেঙ্গালুরু, কর্ণাটক, ভারতে, মালয়ালী গোঁড়াবাদী খ্রিষ্টান পরিবারে জন্ম গ্রহণ করেন। পিতা কুরিয়ান কোদিয়াত্তু এবং মা অমানা কুরিয়ান, যিনি তিরুভাল্লা, কেরালার কোদিয়াত সম্ভ্রান্ত পরিবার থেকে আসেন।
২০১১ সালের ৭ই আগস্ট, তিনি চেন্নাইয়ের আর্য সমাজ মন্দিরে হিন্দুধর্ম গ্রহণ করেন ।